cyanic-selkie/wikianc huggingface dataset:
Ugnikalnis
Saturnas ir Neptūnas
Kriovulkaninė veikla fiksuojama taip pat ir Saturno bei Neptūno sistemose. 1989 m. mokslinis palydovas Voyager 2 stebėjo ledyninius išsiveržimus (kriovulkanus) Tritone. 2005 m. Cassini-Huygens nufilmavo sušalusių dalelių išsiveržimą Encelade, kurį, kaip manoma, sudarė vanduo, skystas azotas, dulkės ir metanas. Taip pat vulkaninė veikla fiksuota Titane.
1934 m. Nobelio premijos laureatai
1934 m. Nobelio premija skirta šiems asmenims:
Papūgžuvinės
Papūgžuvinės, papūgžuvės (Scaridae) – ešeržuvių (Perciformes) žuvų šeima, kuriai priklauso spalvingos koralinių rifų žuvys. Jų žanduose dantys susilieja į dvi priešpriešais esančias aštrias briaunas, kurios atrodo kaip papūgos snapas. Minta kietomis koralų šakelėmis. Giminigos lūpažuvėms.
Nanoarchaeota
Nanoarchaeota – archėjų (Archaea) domeno organizmų tipas.
Pirmosios žinios apie šį tipą gautos 2006 metais.
Abraham van Beyeren
Abrahamas van Bejerenas (, Abraham van Beijeren, 1620 ar 1621 m., Haga – 1690 m.) – XVII a. Nyderlandų tapytojas, geriausiai žinomas dėl natiurmortų, kuriuose vaizduodavo žuvis.
Biografija
Abrahamas van Bejerenas gimė apie 1620–1621 m. Hagoje. Jis daugiausiai tapė jūrinius peizažus ir natiurmortus su gėlių, pusryčių, žuvų vaizdais. 1640 m. Hagoje jis įgijo meistro statusą. Per vedybas jis susigiminiavo su žuvų tapytoju Pieter de Putter (apie 1595–1659). 1657 m. Van Bejerenas gyveno Delfte iki 1661 m. Po to 1663–1669 m. laikotarpyje vėl kūrė Hagoje. Po to dokumentuotas Amsterdame, Alkmare, Gaudoje. Mirė 1690 m. Overschie kaime prie Roterdamo (dabar Roterdamo priemiestis).
Pirmieji Van Bejereno jūriniai peizažai datuojami nuo 1640-ųjų pradžios. Šiuos jo kūrinius įtakojo Janas van Gojenas, kuris nuo 1631 m. gyveno Hagoje. Abrahamas van Bejerenas laikomas nepralenktu žuvų vaizduotoju XVII a. olandų tapyboje. Jo natiurmortai dažniausiai vaizduoja žuvis ant stalo su langu, pro kurį matoma jūra. Dažnai paveiksluose vaizduojama žvejybos įranga. 1650–1670 m. Van Bejerenas yra nutapęs didesnio formato puotos stalų natiurmortų su vaisiais, indais, moliuskų kiautais. Dažnai šiuose paveiksluose įtrauktas laikrodžio atvaizdas, kaip priminimas apie gyvenimo džiaugsmų trumpalaikiškumą (vanitas tema).
Samborai
Samborai  – kaimas Lenkijos šiaurės rytuose, Viznos valsčiuje, Lomžos apskrityje, Palenkės vaivadijoje. Kaimas yra apie 5 km į šiaurės rytus nuo Viznos, apie 25 km į rytus nuo Lomžos ir apie 51 km į vakarus nuo vaivadijos centro Balstogės. Kaimas yra netoli Bebro ir Narevo upių santakos. XI a.-XIV a. šiose vietovėse buvo nedidelė tvirtovė 45 m ilgio ir 25 m pločio.
Recopa Sudamericana
Recopa Sudamericana  – Pietų Amerikos kasmetinės futbolo varžybos, organizuojamos nuo 1989 m. tarp praėjusių metų Copa Libertadores ir Copa Sudamericana (iki 1999 m. – CONMEBOL taurės) čempionų. Čempionatas tolygus UEFA Europos Supertaurei.
Varžybos susideda iš dvejų rungtynių: pirmosios vyksta Copa Sudamericana čempiono namų stadione, antrosios – Copa Libertadores čempiono namų stadione (tarp 1990 ir 2004 m. neretai vykdavo tik vienerios rungtynės neutraliame stadione).
Paskerdūmiukas
Paskerdūmiukas – kaimas šiaurės vakarinėje Kėdainių rajono savivaldybės dalyje, 3 km į šiaurės vakarus nuo Pašušvio gyvenvietės, Pašušvio miško apsuptyje. Prie kaimo teka Šušvės intakas Skerdūmė ir telkšo jos slėnyje sudarytas Skerdūmės tvenkinys.
Istorija
XX a. pirmoje pusėje buvo Paskerdūmio II dvaras. Jis priklausė Tiškevičiams ir dar vadintas Zaciše.
Morijos festivalis
Morijos festivalis – kasmetinis muzikos ir menų festivalis, kuris vyksta Lesoto Morijos mieste, Maseru rajone. Šis renginys susilaukia didelės sėkmės, nes jį remia Morijos muziejus, karališkoji šeima bei šalies vyriausybė.
Pirmą kartą festivalis buvo surengtas 1999 m. spalio pradžioje. Pats festivalis susideda iš dviejų dalių, o didžiausio dėmesio susilaukia gyvas vietinių kolektyvų pasirodymas. Tai būna reta proga vienoje vietoje pamatyti daugumą vietinių džiazo, vokalinės ir tradicinės muzikos atstovų.
Mikaičiai I
Mikaičiai I – kaimas Raseinių rajono savivaldybėje, 7 km nuo Girkalnio.
Žudiškių ąžuolas
Žudiškių ąžuolas – valstybės saugomas botaninis gamtos paveldo objektas Vilniaus rajone, Riešės sen., Žudiškių kaime.
Pasiekiamas iš kelio, vykstant žvyruotu keliu 5,3 km į šiaurės vakarus nuo Didžiosios Riešės. Galima pasiekti ir iš kelio, ties Melkio ežeru pasukus į pietus 2,6 km prastu sezoniniu keliuku. Ąžuolas informacine rodykle nepažymėtas, auga retai apgyvendintoje vietovėje, prie žvyrkelio tarp krūmokšnių. Šalia įsikūrusi aptverta, su tvenkiniu, naujai pastatyta sodyba. Už 30 m į vakarus, pakilime išlikusi senos statybos, apie 5x10 m ploto, rūsio akmeninėmis sienomis duobė.
Seburčinas
Seburčinas  – kaimas Lenkijos šiaurės rytuose, Viznos valsčiuje, Lomžos apskrityje, Palenkės vaivadijoje. Kaimas yra apie 6 km į šiaurės rytus nuo Viznos, apie 26 km į rytus nuo Lomžos ir apie 50 km į vakarus nuo vaivadijos centro Balstogės.
Adentija
Adentija (adentia iš a... ir, kilm. dentis – dantis), bedantystė – įgimtas sklaidos sutrikimas, kai nėra dantų ir jų užuomazgų.
Adentija būna dalinė, kai nėra kelių dantų užuomazgų, ir visiška (nėra visų dantų užuomazgų). Dalinė nuolatinių dantų adentija, trūkstant iki 10 dantų, laikoma fiziologine redukcija. Kai trūksta daugiau nei 10 nuolatinių dantų, dažnai būna ir kitų ektoderminės kilmės organų bei audinių, tokių kaip oda, prakaito, riebalų liaukos, plaukai, nagai, akių lęšiai, nervai, sutrikimų. Nesant nuolatinių dantų užuomazgų, jų vietoje pieniniai dantys laikosi iki 40–50 m.
Šis sklaidos sutrikimas pasitaiko retai, dažniausiai dėl paveldimų ligų, sutrikusios endokrininės sistemos veiklos.
Bangų paketas
right|thumb|300px|Bangų paketas terpėje be [[dispersija|dispersijos.]]
Fizikoje bangų paketas – bangų darinys, sudarytas iš didelio kiekio skirtingo dažnio koherentinių bangų. Skirtingo dažnio bangos interferuoja tarpusavyje, dėl šios superpozicijos pasekmės viename erdvės taške bangos viena kitą sustiprina ir gaunama maksimali svyravimų amplitudės vertė, kituose taškuose pozityviai interferuojančių bangų skaičius mažėja ir amplitudės vertė gaunama mažesnė. Grafiškai atvaizdavę tokį virpesį bei sujungę maksimalias amplitudės vertės, gautume bangų paketo gaubtinę. Šios gaubtinės judėjimo greitis yra lygus grupiniam greičiui.
kvantinėje mechanikoje bangų paketas turi ypatingą prasmę: jis yra interpretuojamas kaip "tikimybinė banga", aprašanti tikimybę to, kad dalelė arba dalelės, esančios tam tikroje būsenoje matavimo metu, bus aptiktos duotame taške su duotu judesio kiekiu.
Šredingerio lygties pagalba yra įmanoma kvantinėje mechanikoje atskirti sistemos laikinę evoliuciją, panašiu būdu kaip klasikinėje mechanikoje tai atliekama Hamiltono formalizmo rėmuose. Bangų paketas yra matematinis Šredingerio diferencialinės lygties sprendinys. Po bangų paketą atvaizduojančios funkcijos grafiku esančio ploto kvadratas turi tikimybės rasti dalelė šioje erdvės srityje prasmę.
Koordinatiniame bangos atvaizdavime (pvz., Dekarto koordinatėse) bangos padėtis yra nusakoma bangų paketo padėtimi. Kuo siauresnis yra erdvėje bangų paketas, tuo labiau yra apibrėžta bangos padėtis, ir, tuo labiau neapibrėžtas bangos judesio kiekis. Šis ryšis tarp padėties ir judesio kiekio yra vienas iš Heizenbergo neapibrėžtumo pavyzdžių.
Istorija
Ankstyvais 1900-ais metais pasidarė akivaizdu, jog klasikinė fizika turi esminių problemų. I. Niutono pradinė idėja, kad šviesa atkeliauja link mūsų atskirais paketais, kuriuos jis pavadino "korpuskulomis", nesulaukė jo bendraamžių ir vėlesnių mokslininkų palaikymo. Banginė šviesos ir elektromagnetizmo interpretacija laimėjo prieš dalelinę. Tik 1930-ais metais dalelinės šviesos savybės susilaukė vis didesnio mokslininkų dėmesio. Kvantinės mechanikos vystymasis, jos sėkminga eksperimentinių reiškinių interpretacija, tapo tvirtu pagrindu korpuskulinės teorijos atgimimui.
Viena iš esminių kvantinės mechanikos sąvokų yra ta, kad šviesa atkeliauja diskrečiais energijos kiekiais, vadinamais fotonais. Šviesos pluošto energija yra diskreti dažnio funkcija:
Energija yra sveikasis skaičius, n, fotonų skaičius, h - Planko konstanta, o f yra dažnis. Ši prielaida leido teoretikams išspręst problemą žinomą ultravioletinės katastrofos vardu. Kvantinės mechanikos idėjos tebesivystė visą dvidešimtąjį amžių. Šios fizikos šakos sukurta pasaulio interpretacija yra nekasdienis pasaulis. Visa medžiaga bei elementarios fizikinės sąveikos yra sudarytos iš diskrečių dalelių. Tačiau, šios dalelės yra aprašomos tikimybine banga. Sąveikos, padėtys bei kiti detektuojami eksperimente objektai yra nustatomi skaičiuojant šių tikimybinių bangų amplitudes.
Bangų paketų matematika
kur c yra bangos sklidimo greitis nagrinėjamoje terpėje. Pasinaudoję fizikiniu laiko ašies krypties susitarimu,, bangų lygtis turi plokščios bangos tipo sprendinį:
kur.
Paprastumo dėlei, panagrinėkime bangas sklindančias viename matavime. Tuomet bendras sprendinys yra
kur pirmas dėmuo atitinka bangą sklindančią teigiama x - ašies kryptimi, o antrasis dėmuo - neigiama.
Bangų paketas yra lokalizuotas trikdis, atsirandantis dėl daugelio bangų sudėties. Jei paketas yra stipriai lokalizuotas, yra būtinas didesnis kiekis dažnių tam, kad konstruktyvios interferencijos dėka turėtume signalą lokalizacijos srityje, o destruktyvios interferencijos dėka neturėtume signalo už šios srities ribų. Tuo būdu, bendra bangų paketo išraiška yra užrašoma kaip
Daugiklis yra sąlygotas Furjė atvaizdavimo apibrėžimu. Amplitudė A(k) neša informaciją apie plokščių bangų tiesinės superpozicijos koeficientus. Šie koeficientai savo ruožtu gali būti išreikšti kaip funkcijos f(x,t), rastos laiko momentu t=0 atlikus atvirkštinę Furjė transformaciją:
Ši diferencialinė lygtis turi paprasta sprendinį, atitinkanti Maksvelo skirstinio išraišką:
kur A_{o} ir k_{o} yra konstantos.
Janina Berūkštytė
Janina Berūkštytė-Trinkūnienė (1929 m. balandžio 17 d. Apsuona, Kruonio valsčius – 2016 m. vasario 14 d., Vilnius) – Lietuvos teatro aktorė.
Biografija
1952 m. baigė Lietuvos dramos teatro vaidybos studiją. 1949–1950 m. Kauno jaunojo žiūrovo, 1952–1993 m. Lietuvos dramos teatrų aktorė.
Kataro vyrų krepšinio rinktinė
Kataro vyrų krepšinio rinktinė – krepšinio komanda, tarptautinėse varžybose atstovaujanti Katarą.
2005 metais užėmė trečiąją vietą Azijos čempionate ir iškovojo teisę pirmą kartą dalyvauti pasaulio čempionate. Japonijoje vykusiame pasaulio čempionate grupės varžybose pralaimėjo, , , ir  rinktinėms ir užėmusi paskutinę vietą į aštuntfinalį nepateko.
Eglė (reikšmės)
Eglė gali reiškti:
Argentinos komercinis kodeksas
Argentinos komercinis kodeksas – rgentinos Respublikos komercinis kodeksas, pagrindinis Argentinos komercinės teisės šaltinis. 1858 m. parengė teisininkai Eduardo Acevedo ir Dalmacio Vélez Sarsfield. Priimtas 1859 m.
1889 m. spalio 5 d. Senato patvirtintu pakeitimu į kodeksą įtrauktas naujas bankroto įstatymas.
Gackų ežeras
Gackų ežeras – ežeras Lietuvoje, Elektrėnų savivaldybėje, 2 km į pietus nuo Pastrėvio, į rytus nuo kelio. Ežero ilgis iš vakarų į rytus – 0,78 km, plotis – iki 0,63 km. Altitudė 96,9 m. Krantai vietomis žemi, pelkėti, vietomis aukštoki ir sausi. Rytinė ir pietinė pakrantės apaugę miškeliais. Ežeras priklauso Nemuno mažųjų intakų baseinui, pro jį iš rytų į vakarus prateka Strėvos dešinysis intakas Dubreika. Į rytus įsikūrę Pakalnių ir Bradatiškių kaimai. Pietinėje pakrantėje yra paplūdimys.
Indoeuropiečių kalbos
Tai viena iš gausiausių kalbų šeimų, ją sudaro daugiau nei 400 kalbų, kuriomis šneka apie 3 milijardus žmonių (žr. žem.)
Ankstyviausius rašytinius paminklus palikusi indoeuropiečių kalba yra hetitų (XVIII a. pr. m. e.).
Kalbų grupės
Indoeuropiečių kalbos skirstomos į šias kalbų grupes:
Kitos išnykusios indoeuropiečių kalbos, apie kurias labai maža duomenų ir kurios jungiamos į hipotetinę paleobalkanų kalbų grupę:
Čira
Čira  – upė Ekvadore ir Peru. Prasideda Ekvadoro Lochos provincijoje, vakariniuose Andų šlaituose. Prasideda kaip Katamajas (Río Catamayo). Teka į vakarus tarpukalnių slėniais. Ištekėjusi iš kalnų upė pasuka į pietvakarius, susilieja su Makara ir sudaro Peru-Ekvadoro sieną (nuo čia upė vadinama Čira). Už El Alamaro teka Peru teritorija (Piuros departamentas). Žemupyje teka į vakarus, sudaro upės oazę Sečūros dykumos apsuptyje. Įteka į Ramųjį vandenyną ties Vičajaliu (į šiaurę nuo Paitos.
Peru teritorijoje įrengta Poečoso užtvanka, apsauganti žemupio slėnį nuo potvynių. Upės vanduo naudojamas drėkinimui.
Svarbiausias miestas prie Čiros – Suljana (Peru).
Olta Boka
Olta Boka (g. 1991 m. rugsėjo 13 d.) – Albanijos pop ir folk muzikos dainininkė. Su daina Zemrën lamë peng dalyvavo 2008 m. Eurovizijos konkurse ir užėmė 16 vietą.
Lincoln
Lincoln – amerikiečių prabangių automobilių gamintojas, priklausantis koncernui Ford Motor Company. Markės įkūrėjas Henry M. Leland, 1917 metais įkūręs nepriklausomą įmonę, pavadinimu Lincoln Motor Comapny, kurią 1922 metais nupirko dabartinis jos sąvininkas. Markė pavadinta 16-tojo JAV prezidento Abraomo Linkolno gerbei.
Dabartiniai modeliai
250px|thumb|right|2010 m. Lincoln MKS EcoBoost 250px|thumb|right|2000 m. Lincoln Town Car
Neseniai gaminti modeliai
250px|thumb|right|1990 m. Lincoln Continental
Srebrovas
Srebrovas  – kaimas Lenkijos šiaurės rytuose, Viznos valsčiuje, Lomžos apskrityje, Palenkės vaivadijoje. Kaimas yra apie 3 km į šiaurės vakarus nuo Viznos, apie 19 km į rytus nuo Lomžos ir apie 56 km į vakarus nuo vaivadijos centro Balstogės.
Mikalojus Sapiega
Mikalojus Sapiega (apie 1545–1599 m. lapkričio 1 d.) – LDK valstybinis veikėjas. Dvaro maršalka 1566–1576 metais, Minsko vaivada 1576–1588 m., Bresto vaivada 1588 m. ir Vitebsko vaivada nuo 1588 m.
Biografija
Sapiegų giminės, Kodenio linijos atstovas, herbo „Lis“ savininkas, antrasis Naugarduko vaivados Povilo Ivanovičiaus Sapiegos (apie 1490–1579) ir kunigaikštytės Elenos Semionovnos Alšėniškės sūnus. Mokėsi Leipcigo ir Kionigsbergo universitetuose.
Nuo 1561 metų dalyvavo Livonijos kare kaip raitelių padalinio rotmistras, dalyvavo Ulos mūšyje 1564 metais.
Buvo vienas iš tų, kurie pasirašė Liublino uniją. Be Kodenio, valdė taip pat Alšėnus ir daugybę valdų Bresto, Lydos, Ašmenos pavietuose, Voluinėje. Buvo Rečicko (1570–1573 metais) ir Oršos seniūnas (nuo 1588 metų), Suražo ir Veližo laikytojas.
Šeima
Po pirmos žmonos mirties 1580 metais vedė antrą kartą Aną Višnioveckaitę (1569–1595), vyresnę Voluinės vaivados ir Lucko seniūno, kunigaikščio Andrejaus Ivanovičiaus Višnioveckio (apie 1528–1584) ir Efimijos Veržbickaitės (1539–1589) dukterį, nuo kurios turėjo septynis vaikus:
Palaidotas Šv. Onos bažnyčioje, Kodenyje.
Navikai (Ukmergė)
Navikai – kaimas Ukmergės rajono savivaldybėje, 6 km į vakarus nuo Deltuvos, 0,8 km į pietryčius nuo kelio. Telkšo Navikų ežeras, yra apleistos kapinės.
Cefėjas
Cefėjas gali reikšti:
Urugvajaus Konstitucija
Urugvajaus Konstitucija - Urugvajaus pagrindinis įstatymas, konstitucija. Pirmoji Konstitucija buvo priimta 1830 m. liepos 18 d. (po 1828 m. Montevidėjo sutarties, skatinant britams, buvo pripažinta Urugvajaus nepriklausomybė). 1967 m. Konstitucija buvo iš dalies pakeistas 1989, 1994, 1996 ir 2004 metais (1996 metų pakeitimai buvo vieni svarbiausių; kai kuriais vertinimais - buvo sukurta nauja Konstitucija).
Balandis (reikšmės)
Balandis gali reikšti:
Pavardės:
Balandis − lietuviška vyriškos giminės pavardė.
Pavardę turi šie garsesni asmenys:
Šilainiai (Pelėdnagiai)
Šilainiai – kaimas Kėdainių rajono savivaldybės pietryčiuose, 3,5 km į šiaurės rytus nuo Nociūnų. Išsibarstęs tarp Vilniaus–Klaipėdos geležinkelio, Piltynos ir Gegužinės upelių bei keleto miškų (Želksnio, Raisto, Bublių, Bublelių). Vakariniu pakraščiu praeina plentas, nuo kurio per Šilainius eina kelias į Beinaičius, rytuose praeina kelias. Kaime yra buvęs smėlio karjeras, Šilainėlių kapinės. Už kelių kilometrų į šiaurės vakarus, Zutkiuose yra Šilainių geležinkelio stotis.
Rajevskojė (Plumpai)
Rajevskojė (,, nuo 1946 m. rugsėjo 7 d. ) – gyvenvietė Kaliningrado srities centrinėje dalyje, Černiachovsko rajone, nuo 2005 m. Kamenskojės kaimo gyvenvietės kaimas.
Istorija
Nadruvos žemės kaimo pavadinimas lietuviškos kilmės. 1818–1871 m. Prūsijos karalystės Rytų Prūsijos provincijos, 1871–1918 m. Vokietijos imperijos, 1918–1933 m. Veimaro respublikos, 1933–1945 m. Trečiojo reicho Karaliaučiaus apygardos Vėluvos apskrities kaimas. Nuo 1947 m.Černiachovsko rajono kaimas.
Mikaičiai II
Mikaičiai II – kaimas Raseinių rajono savivaldybėje, 8 km nuo Girkalnio.
Bali United FC
„Bali United Football Club“– Indonezijos futbolo klubas iš Balio salos (Blahbatuho gyvenvietės).
Velskas
Velskas – miestas šiaurės vakarų Rusijoje, Archangelsko srities pietuose, 545 km į pietus nuo Archangelsko, prie Velės ir Vagos santakos; rajono centras. 26,3 tūkst. gyventojų (2005). Geležinkelio stotis (ruožas Maskva–Vorkuta), eina magistralė Maskva–Archangelskas. Išvystyta medienos, asfalto, betono, mėsos, pieno, duonos, gėrimo pramonė, išgaunamas artezinis vanduo. Yra kraštotyros muziejus, kultūros namai.
Bali United FC
Istorija
Klubo ištakos siekia 1989 m.
Sezonai
Šaltinis:
Dantytieji banginiai
Dantytieji banginiai (Odontooceti) – vienas iš dviejų banginių (Cetacea) pobūrių, kuriam priklauso nuo 2 iki 250 kūgiškų dantų turintys jūrų žinduoliai. Skirtingai nuo bedančių banginių jų šnervė tik viena. Dantytieji banginiai yra plėšrūs, minta daugiausia žuvimis, dvižiauniais ir kai kuriais atvejais jūrų žinduoliais.
Daugiausia rūšių turinti dantytųjų banginių šeima yra delfininiai.
Elgesys
Daugelis dantytųjų banginių yra greiti plaukikai.
Gyvena grupėmis nuo kelių iki tuzino individų, kartais susirenka į didžiules grupes, kuriose yra iki tūkstančio banginių. Nelaisvėje kai kurios rūšys rodo gerus mokymosi sugebėjimus, dėl to zoologai juos laiko protingiausiais gyvūnais.
Taksonomija
Pobūryje 7 šeimos:
Yra nemažai bandymų jas jungti į antšeimius. Gana aišku yra, kad delfininių, jūros kiaulių ir narvalinių šeimos yra tarpusavyje susijusios. Jos kartais jungiamos į Delphinoidea antšeimį. Tuo tarpu keturių upinių delfinų genčių sistematika yra ginčytina. Kartais visos jos jungiamos į vieną šeimą, kartais laikomos konvergentinio vystymosi pavyzdžiu ir išskirstomos į keturias šeimas. Pagal molekulinius genetinius tyrimus panašiausia, kad Gango delfinai turi būti išskiriami, o likusio trys rūšys (Amazonės, La Platos ir Kinijos ežerinio delfino) jungiamos į vieną šeimą. Kašalotiniai ir snapuotieji banginiai greičiausiai yra senosios dantytųjų banginių šeimos ir su kitomis šeimomis artimai nėra susijusios.
Žmonių poveikis
Kašalotai ilgą laiką buvo medžiojami pramonės reikmėms, daugiausia dėl anksčiau parfumerijoje naudotos ambros. Šiuo metu kai kurios mažųjų banginių rūšys tebėra medžiojamos ([vz., ilgapelekė grinda), o daugeliui rūšių neigiamą poveikį daro žvejyba, kai gaudant verslines žuvis į tinklus patenka ir banginiai. Ypač gaudant tunus tinkluose nuskęsta tūkstančiai delfinų.
Mažieji banginiai, dažniausiai afalinos, orkos ir baltieji delfinai, yra laikomi okeanariumuose ir zoologijos soduose. Jų laikymas nelaisvėje dėl ribotos erdvės yra ginčų objektas, taip pat ir delfinų terapijos naudojimas.
Aukštuoliukai
Aukštuoliukais vadinami kaimai:
Slabada (Kėdainiai)
Slabada  – kaimas šiaurės vakarinėje Kėdainių rajono savivaldybės dalyje, 2 km į šiaurę nuo Pašušvio. Išsidėsčiusi Šušvės dešiniajame krante, prie Slabados miško.
Jens Böhrnsen
Jens Böhrnsen (g. 1949 m. birželio 12 d. Brėmene, Vokietija) – vokiečių politikas, Brėmeno meras, socialdemokratas (SPD), nuo 2010 m. gegužės 31 d. iki birželio 30 d. laikinai ėjęs Vokietijos Prezidento pareigas.
Biografija
Būdamas 18 m. įstojo į SPD. 1968 m. baigė abitūrą gimnazijoje (Waller Ring, Walle, Brėmene). 1968-1973 m. studijavo teisę Kylio universitete. 1973 m. išlaikė pirmąjį valstybinį teisės egzaminą (Schleswig-Holstein). Atsisakė atlikti karinę tarnybą. 1974-1975 m. atliko civilinę tarnybą. 1977 m. išlaikė antrajį valstybinį teisės egzaminą Hamburge, Brėmeno administracijos asesorius. Nuo 1978 m. teisėjas, nuo 1980 m. Brėmeno administracinio teismo teisėjas, 1991-1995 m. pirmininkaujantysis teisėjas (Vorsitzender Richter).
Vokietijos Bundesrato pirmininkas.
Gaižė
Gaižė (Urceola) – stepukinių (Apocynaceae) šeimos augalų gentis.
Bešarviai
Bešarviai (Anostraca) – žiaunakojų (Branchiopoda) klasei priklausantis būrys. Žinoma beveik 200 rūšių.
Dauguma šių vėžiagyvių gyvena laikinuose vandens telkiniuose. Vystosi labai greitai. Jie gerai prisitaikę prie sausų buveinių, kuriose vandens būna tik kartais. Nors gali gyventi tiek gėlame, tiek sūriame vandenyje, jūrose nesutinkami. Kiaušinėliai gali ištverti net 30 metų sausros, kol lietus vėl pripildys daubas, kuriose jie buvo sudėti. Kartais jie neišsirita, kol nepraeina keli lietaus ir sausros ciklai. Taip užtikrinama, kad vėžiagyviai išgyvens laiko tarpsnius, kai vandens telkiniai neišsilaiko pakankamai ilgai, kad išsiritusieji spėtų pasidauginti. Nors dauguma bešarvių mažyčiai (apie 1 cm), stambiausios rūšys gali užaugti apie 15 cm ilgio ir yra plėšrūnai, mintantys kitais bešarviais.
Smeltalė
Smeltalė (Smeltė) – upė vakarų Lietuvoje, Klaipėdos rajone.
Klaipėdoje Smeltalė įteka į Kuršių marių Malkų įlanką. Išteka 1 km į pietvakarius nuo Baukštininkų, 9 km į šiaurės rytus nuo Klaipėdos.
Iš pradžių teka į pietvakarius, prateka Lelius, kur į ją įteka Vėžių upelis ir Smeltalė toliau teka pietų kryptimi. Jakų vakariniame pakraštyje per upę eina greitkelis. Ties Rimkais teka palei Rimkų kalną (36,1 m). Kerta kelią.
Piečiau Rimkų Smeltalė pasuka į vakarus, teka Laistų sodais, prateka tarp Laistų piliakalnio (lieka kairėje) ir Žardės piliakalnio (lieka dešinėje), kerta Taikos prospektą, už kurio teka į šiaurę ir kerta Jūrininkų prospektą. Vėliau pasuka vėl į vakarus ir kerta Minijos gatvę. Netoli žiočių yra mažųjų laivų prieplauka. Upės vidutinis nuolydis – 123 cm/km.
Eurazijos Sąjunga
Nuo SSRS žlugimo buvo bandoma reintegruoti buvusias šios sąjungos respublikas. Žlugus pirmajam bandymui - Nepriklausomų valstybių sandraugai (NVS) – 2010 m. buvo sukurta Vladimiro Putino idėja, muitų sąjunga tarp Rusijos, Baltarusijos bei Kazachstano. Ši sąjunga įžengė į gilesnę integraciją – bendrą ekonominę erdvę – ir yra siekiama, kad iki 2015 m. šis darinys virstų pilnai veikiančia Eurazijos ekonomine sąjunga. Sąjungoje jau yra sukurta daugybė organizacijų, į kurias jau yra įsiskverbusios šios ne Eurazijos Sąjungos šalys: Uzbekistanas, Tadžikistanas.
Audrys Karalius
Audrys Karalius (g. 1960 m. gruodžio 20 d., Vilniuje) – Lietuvos architektas, Lietuvos architektų rūmų tarybos narys. Laikraščio „Statybų pilotas“ redaktorius, straipsnių architektūros ir urbanistikos klausimais autorius. Kauno architektų bendruomenės renginių iniciatorius.
Biografija
1978 m. - baigė Ukmergės Jono Basanavičiaus gimnaziją. Nuo 1983 m. – Tarptautinio architektūros studentų idėjų konkurso „SIKON“ įkūrėjas ir kuratorius, 1984 m. baigė Vilniaus inžinerinį statybos institutą, Architektūros fakultetą. 1984–1989 m. dirbo Kauno miestų statybos projektavimo institute architektu. 1988 m. – Sąjūdžio Kaune dalyvis, Miestų statybos projektavimo instituto Sąjūdžio kuopelės pirmininkas, 1989–1990 m. Lietuvos architektų sąjungos Kauno skyriaus atsakingasis sekretorius. 1990–1991 m. Kauno miesto vyriausiasis architektas. Nuo 1992 m. užsiima privačia architekto praktika, vadovauja projektavimo įmonei Architekto A. Karaliaus dirbtuvės. 1996 m. įkūrė ir vadovauja leidyklai „PVZ“ (UAB įmonės „Pėvėzė“ vadovas). 1996–1998 m. Architektūros apžvalgos žurnalo „Arkitektas“ leidėjas, 1998–2009 m. dvisavaitinio laikraščio „Statybų pilotas“ vyriausias redaktorius. Nuo 2000 m. Europos Sąjungos premijos „Už šiuolaikinę architektūrą“, Mies van der Rohe fondo nepriklausomas ekspertas, atstovaujantis Lietuvai. Nuo 2010 m. internetinio architektūros ir kultūros portalo Pilotas.lt redaktorius.
Arthur Honegger
Artūras Honegeris (Arthur Honegger, 1892 m. kovo 10 d. – 1955 m. lapkričio 27 d.) – Šveicarų kompozitorius, kuris gimė Prancūzijoje ir gyveno didelę savo gyvenimo dalį Paryžiuje.
Daugiausiai dėmesio susilaukė jo kūrinys orkestrui „Pacific 231“, kuris imituoja lokomotyvo (traukinio) garsą.
Biografija
Oskaras – Artūras Honegeris (pirmas vardas niekuomet nebuvo naudojamas) gimė „Le Havre“, Prancūzijoje. Paryžiuje jis intensyviai studijavo harmoniją ir violončelę. Taip pat trumpą laiką jis studijavo ir Ciuriche. Tuomet jis mokėsi su tokiais kompozitoriais kaip Čarlis Vidoras, ir Vincentas Indi. Mokslus iki 1910, po to parašė baletą „Le dit jeux du fonde“, kuris vertinamas kaip pirmas apgalvotas jo darbas. 1926 m. jis vedė Adrę Vauraborgę, pianistę ir gerą draugę, studentę iš Paryžiaus konservatorijos. Jie susilaukė dukters vardu Paskalė, gimusios 1932 m. Honegeris taipgi turėjo ir sūnų, kurio vardas buvo Džinas-Caudas (1926–2003 m.). Jo susilaukė su dainininke Klera Kroiza.
Tarp Pirmojo ir Antrojo pasaulinių karų Honegerio kūryba buvo pasiekusi apogėjų. Jis kūrė muzika su „Abeli Grance" 1927 metais, filmui „Napoleonas“. Jis sukūrė nuostabų baletą ir tris operas bei kitų darbų. Viena iš operų „Jeanee d`Arc au Buder“ (1935 m.) buvo vienas iš paskutinių jo darbų. Jo viena opera parašyta savarankiškai, tačiau kitas dvi kūrė kartu su Jacques Ebert Lagoon (1937 m.). Per tuos metus jis taip pat parašė “Danse de la Chèvre” (1921 m.), pjesę su pilnu repertuaru ir ją dedikavo „Rene Le Roy“, vienas sukūrė kompoziciją fleitai, kurios skambesys buvo jaunatviškas, bet panašus į Honegerio visų darbų stilių.
Honegeris visuomet prisimindavo Šveicariją,savo tikrąją tėvynę, bet po išvežimo per karą po nacių okupacijos jis persikėlė į Paryžių. Jis prisijungė prie Prancūzų pasipriešinimo naciams ir taip galėjo kurti be didesnių trukdžių. Bet kokiu atveju, kompozitorius buvo labai sukrėstas karo įvykių. Artūras Honegeris mirė namuose nuo infarkto 1955 metais spalio 27 d. ir buvo palaidotas „Cimetiere Saint-Vincent“ Montenogro kvartale Paryžiuje.
Stare Božejevas
Stare Božejevas  – kaimas Lenkijos šiaurės rytuose, Viznos valsčiuje, Lomžos apskrityje, Palenkės vaivadijoje. Kaimas yra apie 7 km į vakarus nuo Viznos, apie 14 km į rytus nuo Lomžos ir apie 60 km į vakarus nuo vaivadijos centro Balstogės. Šalia kaimo teka Lojeveko upė. 1919-1954 m. kaimo pavadinimu vadintas Božejevo valsčius.
Mary Spiteri
220px|miniatiūra|Mary Spiteri 1992 m. Eurovizijoje
Mary Spiteri (g. 1947 m. spalio 25 d.) – populiari kabareto dainininkė iš Našaro, Maltos. 1992 metais Mary atstovavo Maltai 1992 m. Eurovizijoje su daina „Little Child“. Konkurse kūrinys su 123 taškais užėmė 3 vietą, nusileidusi tik Airijos ir Jungtinės Karalystės atstovams. Muziką dainai sukūrė 1991 m. Eurovizijoje dalyvavusi atlikėja Georgina Abela.
Atlikėja taip pat bandė patekti į Euroviziją 1971, 1975, 1995 ir 1997 metais, tačiau nesėkmingai.
Uralo kalbos
Uralo kalbos – iš Uralo prokalbės kilusi kalbų šeima, apimanti apie 30 kalbų, kuriomis šneka apie 20 milijonų žmonių. Kalbančiųjų daugiausia Europoje ir Azijoje.
Vitalija Maciejauskienė
Vitalija Maciejauskienė (g. 1945 m. birželio 14 d. Marijampolėje) – lietuvių kalbininkė, habilituota humanitarinių mokslų daktarė.
Biografija
1968 m. baigė Vilniaus universitetą. 1995 m. habilituota humanitarinių mokslų daktarė.
Nuo 1968 m. dirba Lietuvių kalbos institute; 1992–2003 m. Vardyno skyriaus vadovė, nuo 2003 m. Vardyno skyriaus vyriausioji mokslo darbuotoja. 1995–1997 m. Vytauto Didžiojo universiteto Lietuvių kalbos katedros vedėja. Nuo 1993 m. su pertraukomis ir Vilniaus pedagoginio universiteto dėstytoja, nuo 2002 m. profesorė.
Palenkės Mendzyžeco valsčius
Palenkės Mendzyžeco valsčius  – kaimietiškas valsčius rytų Lenkijoje, Liublino vaivadijoje, Palenkės Bialos apskrityje. Centras – Palenkės Mendzyžecas. Ribojasi su Dreluvo, Hušlevo, Palenkės Bialos, Konkolevnicos, Olšankos, Tžebiešuvo ir Zbučino valsčiais bei Palenkės Mendzyžeco miestu. Valsčius turi savo Palenkės Mendzižeco valsčiaus herbą.
Vitalija Maciejauskienė
Mokslinė veikla
Daugiausia tyrinėja lietuvių asmenvardžius. Parašė onomastikos straipsnių, organizavo onomastikos duomenų kaupimą, Lietuvos vietovardžių žodyno rengimą.
Palenkės Mendzyžeco valsčius
Gyventojai
Valsčiaus gyventojų sudėtis pagal 2004 metais surinktus duomenis:
Administracinis suskirstymas
Bereza, Dolholenka, Halasai, Jelnica, Kolonija Volanska, Košelikai, Kožuškai, Kževica, Kžimošicė, Lubai, Lukoviskas, Lunevas, Maniai, Misiai, Pošcišė, Pžichodai, Pžilukai, Puchačė, Rogožnica, Rogožnica Kolonija, Rogožnička, Rudnikai, Žečica, Savkai, Sitnas, Stžaklai, Tlušcecas, Tuliluvas, Utruvka, Vulka Kžimovska, Visokiai, Žabcė, Zašciankai, Zasiadkai ir Zavadkai.
Girona (krepšinio klubas)
Žeronos Akasvayu – buvęs Katalonijos krepšinio klubas, įsikūręs Ispanijos mieste Žeronoje, dalyvavęs ACB čempionate bei vietinės reikšmės Katalonijos taurėje, kurią du kartus laimėjo 1996 ir 2006 m.
2007-2008 m. sezono pabaigoje buvo viešai prabilta apie klubą kamuojančius sunkumus, tad fanai įkūrė organizaciją, palaikančią komandą, raginančią atsikratyti skolų ir toliau dalyvauti aukščiasio lygio krepšinio lygose. Tam tikslui buvo įkurtas interneto puslapis, renkantis parašus po peticija, surengtos protesto akcijos, tačiau naujojo sezono išvakarėse klubas, turėjęs dalyvauti ACB bei ULEB Europos taurės turnyruose, paskelbė stabdantis savo veiklą.
2008 m. Katalonijoje buvo įkurtas naujas, Žeronos "Sant Josep" klubas, kuris dalyvauja ketvirtojoje Ispanijos krepšinio lygoje.
Aukščiausioje Ispanijos krepšinio lygoje ACB dalyvavo nuo 1988-1989 m. sezono. Aukščiausia pasiekta vieta vieta – penktoji. Tai pavyko padaryti 2006-2007 m. sezone.
2007 metais laimėjo pirmąjį tarptautinį trofėjų – FIBA Europos taurę.
Turbūt garsiausias buvęs komandos žaidėjas bei penkis sezonus (2000–2005 m.) ekipos treneriu dirbęs – juodkalnietis Duško Ivanović. Nuo 2005 iki 2007 m. komandoje rungtyniavo lietuvis Dainius Šalenga, o 2007–2008 m. sezone komandoje žaidė Tomas Nagys.
Egipto Mau
right|200px|thumb|Egipto Mau katė
Egipto Mau – vidutinio dydžio, trumpaplaukės katės. Tai vienintelės katės, turinčios natūraliai susidariusias, o ne specialiai išveistas dėmeles. Dėmelės yra ne tik ant kailio – nuskusta Egipto Mau turi dėmeles ant odos.
Charakteris
Egipto Mau katės yra labai judrios. Jos mėgsta dūkti ir siausti tiek jaunos, tiek suaugusios. Mau katės mėgsta švelnumą, be to, pačios yra nepaprastai meilios. Jos mielai bendrauja tiek su žmonėmis, tiek su kitais gyvūnais. Mau katės linkusios bendrauti balsu, kuris gali būti ir švelniai melodingas, ir grėsmingai riaumojantis, ir kniaukiantis.
Ford Motor Company
Ford Motor Company arba tiesiog Ford – JAV automobilių gamintojas. Viena didžiausių automobilių pramonės bendrovių pasaulyje ir antroji pagal dydį šalyje (po „General Motors Corporation)“. Bendrovė įkurta 1903 m. Pagrindinė būstinė įsikūrusi Detroito priemiestyje Dirborne.
Ford gamina lengvuosius, komercinius automobilius, sunkvežimius, autobusus, karinę produkciją.
Istorija
Kompaniją 1903 m. birželio 16 d. įkūrė Henris Fordas ir 11 asocijuotųjų investuotojų. H. Fordui tuomet tebuvo 40 metų. Pirmieji automobiliai pradėti gaminti 1903 m., surinkus 28 000 JAV dolerių lėšų iš investuotojų. Ankstyvaisiais metais kompanija gamino pigius kompaktiško modelio Ford T automobilius. Juos iš nuosavų ar užsakytų automobilių dalių surinkinėdavo dviejų arba trijų vyrų grupės. Pradžioje kompanija šių modelių pagamindavo tik keletą per dieną savo gamykloje Detroite, Mičigane. 1908 m. buvo išrasta serijinė automobilių gamyba. 1913 m. paleistas pirmasis pasaulyje automobilių surinkimo konvejeris.
Markės
Ford turi gamyklų Kanadoje, Meksikoje, Didžiojoje Britanijoje, Vokietijoje, Brazilijoje, Argentinoje, Australijoje, Kinijoje ir dar keliose valstybėse, įskaitant Pietų Afriką.
1989 m. Ford nupirko Jaguar, Daimler, Land Rover ir Rover kompanijas Didžiojoje Britanijoje, bei Volvo kompaniją Švedijoje. Ford taip pat turi 33,4 % kompanijos Mazda akcijų.
Iš viso Ford valdo Daimler (kaip Jaguar dalį), Edsel, Ford, Jaguar, Lagonda (kaip Aston Martin dalį), Lanchester (kaip Jaguar/Daimler dalį), Land Rover, Lincoln, Mazda, Mercury, Merkur, Rover (tik vardą) ir Volvo (gaminačia keleivinius automobilius).
Aston Martin, Daimler Motor Company, Lagonda, ir Volvo valdo Premier Automotive Group.
Rinka
Ford Motor Company pardavinėja Ford markės automobilius už JAV ribų. Iš pradžių buvo pardavinėjami tiek patys amerikietiški automobiliai visoms pasaulio rinkoms. Vėliau Europoje buvo kuriami ir gaminami Europos rinkai pritaikyti automobiliai. Bandymai globalizuoti automobilių modelius visados baigdavosi nesėkme. Europoje populiari Ford Mondeo buvo prastai parduodama JAV rinkoje, JAV rinkoje populiarus Ford Taurus buvo prastai parduodami Japonijoje ir Australijoje. Maža europietiška Ford Ka buvo iš viso nepaklausi Japonijoje. Australai atsisakė Ford Mondeo, nes pirkėjai mieliau rinkosi australiškus Falcon modelius. Vienintelė išimtis yra europietiškas Ford Focus gerai parduodamas abiejose Atlanto pusėse.
Automobilių sportas
220px|thumb|right|[[Ford Fusion (Šiaurės Amerikos)|Ford Fusion NASCAR lenktyninis automobilis]]
NASCAR
Ford yra vienas iš keturių automobilių gamintojų trijose NASCAR serijose: Nextel Cup, Busch Series ir Craftsman Truck Series. Šiuo metu yra naudojamas Ford Fusion automobilis, kuris pakeitė iki tol naudojama Ford Taurus. Vieni sėkmingiausių kampanijos automobilių naudotų NASCAR lenkynėse buvo Ford Torino, Mercury Montego ir aero-eros Ford Thunderbird.
Trans-Am
Ford Motor Company dalyvauja Trans-Am lenktynėse nuo 8-dešimtmečio iki šių dienų. Kompanija naudoja daug pergalių atnešusį Ford Mustang automobilį.
Dragas
John Force pilotavo savo Ford Mustang keliose NHRA drago lenktynėse
Indianapolis 500
Ford variklius naudojantys lenktyniniai automobilai laimėjo Indianapolis 500 lenktynes 17 kartų tarp 1965 ir 1996 metų.
Nuorodos
Europa
Šiaurės Amerika
Maskvos konferencija
Keturios Maskvos konferencijos, vykusios Antrojo pasaulinio karo metu:
Riabinovojė (Kalėnai)
Riabinovojė (,, nuo 1946 m. rugsėjo 7 d. ) – gyvenvietė Kaliningrado srities centrinėje dalyje, Černiachovsko rajone, nuo 2005 m. Kamenskojės kaimo gyvenvietės kaimas.
Istorija
Nadruvos žemės kaimo pavadinimas lietuviškos kilmės. 1818–1871 m. Prūsijos karalystės Rytų Prūsijos provincijos, 1871–1918 m. Vokietijos imperijos, 1918–1933 m. Veimaro respublikos, 1933–1945 m. Trečiojo reicho Karaliaučiaus apygardos Vėluvos apskrities kaimas. Nuo 1947 m.Černiachovsko rajono kaimas.
Nobelio literatūros premija
thumb|200px|Nobelio literatūros premijos medalis Nobelio literatūros premija – premija, skiriama kasmet autoriui iš bet kurios šalies, kuris, pasak Alfredo Nobelio, sukūrė „geriausią idealistinės krypties darbą“. „Darbas“ šiuo atveju suprantamas kaip visi autoriaus darbai, o ne tik konkretus kūrinys, nors atskiri kūriniai dažnai minimi premijos teikimo metu. Kam paskirti premiją, sprendžia Švedijos Akademija.
Aukščiau paminėta Nobelio citata kelia daug ginčų. Švedų kalba žodis idealisk gali būti verčiamas kaip „idealistinis“ arba „idealus“. Ankstesniaisiais metais Nobelio komitetas laikėsi tiesioginės Nobelio interpretacijos ir apdovanojimų neskyrė tokiems pasaulinio garso rašytojams kaip Levas Tolstojus ar Henrikas Ibsenas, greičiausiai todėl, kad jų darbai neatrodė pakankamai „idealistiniais“.
Vėliau Nobelio žodžiai imti interpretuoti laisviau ir premija skiriama, nors tai tebėra ginčų objektas, už ilgalaikius nuopelnus literatūroje. Kaip ir bet kokios premijos, kuri skiriama pagal subjektyvius vertinimus, atveju Nobelio literatūros premijos skyrimas dažnai kritikuojamas, nes premijos esą negauna žymūs autoriai, o kartais ji esą skiriama menkai žinomiems, pvz., Dario Fo 1997 m.
Nominacijos tvarka
Kiekvienais metais Švedijos Akademija išsiuntinėja prašymus siūlyti kandidatus Nobelio literatūros premijai gauti. Kandidatus siūlyti gali Akademijos nariai, literatūros draugijų ir akademijų nariai, buvę Nobelio literatūros premijos laureatai, rašytojų organizacijų vadovai. Negalima premijai pasisiūlyti savęs.
Pasiūlymai Akademijai turi būti pateikti iki vasario 1 d., po to Akademija juos nagrinėja. Balandžio mėnesį Akademija kandidatų sąrašą susiaurina iki maždaug dvidešimties, o vasarą – iki 5 autorių. Spalio mėnesį Akademijos nariai balsuoja, ir daugiau nei pusę balsų surinkęs kandidatas skelbiamas Nobelio literatūros premijos laureatu. Pagal statutą premiją kasmet gali gauti ne daugiau kaip trys asmenys. Tačiau iki šiol nebuvo atvejo, kad vieneriais metais trys rašytojai būtų gavę Nobelio premiją. Keturis kartus premija buvo paskirta dviem rašytojams. Premija gali būti apdovanoti tik gyvi rašytojai.
Piniginė premija nuo jos paskyrimo laikų svyruoja ir dabar yra maždaug 10 milijonų Švedijos kronų. Laimėtojui taip pat įteikiamas aukso medalis ir diplomas.
Azerbaidžano futbolo varžybos 2000–2001 m.
Azerbaidžano futbolo varžybos 2000–2001 m.
Nazariškiai
Nazariškiai – buvęs kaimas Ukmergės rajono savivaldybėje, 1 km į vakarus nuo Milašiūnų, prie kelio.
Denisovka
Išsidėstęs vakarinėje srities dalyje, 14 km į pietvakarius nuo Monastyrščinos, 53 km į vakarus nuo kelio A141 Oriolas-Vitebskas. Šalia kaimo teka Frolovkos upė. 55 km į rytus nuo kaimo stovi Engelgardos geležinkelio stotis esanti ant geležinkelio linijos Smolenskas – Roslavlis.
Istorija
1941 m., Didžiojo Tėvynės karo metu, kaimas buvo okupuotas hitlerininkų. Išvaduotas 1943 m.
Lūpažuvinės
Šeimoje apie 60 genčių ir 500 rūšių.
August Strindberg
Biografija
Tėvas buvo kilęs iš aristokratų giminės, motina – buvusi tarnaitė. 1867–1872 m. studijavo Upsalos universitete. Būdamas socialistinių pažiūrų 1883 m. buvo priverstas emigruoti, į Švediją grįžo 1898 m. 1907 m. Stokholme įkūrė „Intymųjį teatrą“.
Buvo tris kartus vedęs. Iš pirmosios santuokos su Siri fon Essen turėjo Kerstiną, Kariną, Gretą ir Hansą. Po skyrybų 1892 m. vaikai su motina išvyko į Helsinkį, tėvas juos vėl pamatė tik 1911 m., telikus metams iki savo mirties. Jo duktė Karina tapo dramaturge, ištekėjo už rusų revoliucionieriaus Vladimiro Smirnovo, kuris po Spalio perversmo negrįžo į Rusiją, bet vadovavo Rusijos spaudos agentūrai Stokholme. Iš antrosios santuokos su austre Frida Uhl Strindbergas turėjo dukrą Kerstiną. Ją paliko, kai Kerstin tebuvo dveji metukai ir niekad daugiau nebematė. Ir trečiosios santuokos su danų aktore Harieta Bose sulaukė dukters Anos Marijos Hagelin (1902–2007 m.)
1911 m. vasarą leidyklai „Bonniers“ jis pardavė savo rinktinių raštų leidimo teises ir gavo 200 tūkstančių kronų honorarą (tuo laiku metinė gimnazijos mokytojo alga 1000 kronų). Didžiąją dalį honoraro jis išdalijo vaikams. Be to, 1912 m. pradžioje Švedijoje vyko tautinė rinkliava. Tai buvo savotiška švedų tautos Nobelio premija, skirta šešiasdešimt trečiajam rašytojo gimtadieniui. Jam buvo surinkta 43 tūkstančiai kronų.
Augusto Strindbergo vardu pavadintas krateris Merkurijuje.
Kūryba
Kūryboje atsispindėjo jo politinės ir filosofinės pažiūros, E. Zola natūralizmas, F. Nyčės filosofija. Ankstyvojoje kūryboje vyravo istorinė tematika, vėliau kritikavo aukštuomenės korupciją, patriarchalinę buitį, smerkė socialines ydas. Autobiografinėse knygose gausu mistikos elementų. Dramos „Freken Julija“ pratarmėje „Natūralistinė drama“ išdėstė socialinės psichologinės dramos principus.
Bibliografija
Lietuvoje dar pastatyta:
Justin Dentmon
Džastinas Dentmonas (, g. 1985 m. rugsėjo 5 d.) – profesionalus JAV krepšininkas, praeityje žaidęs Kauno „Žalgirio“ komandoje. Atakuojančio stiliaus įžaidėjas. Krepšininkas yra tapęs trijuose skirtinguose žemynuose rengiamų krepšinio čempionatų nugalėtoju – NBA D-lygos (JAV), LKL (Lietuva), ir Kinijos krepšinio asociacijos.
Karjera
2013 m. rugpjūčio pabaigoje pasirašė vieno sezono trukmės kontraktą su Kauno „Žalgirio“ klubu. Tris kartus tapo 2013–2014 m. sezono Eurolygos turo naudingiausiu žaidėju. 2013 m. lapkričio 14 d. Eurolygos pirmo etapo penkto turo rungtynėse Kaune su Bambergo „Brose Baskets“ komanda pelnė 24 taškus (6/6 trit.), atliko 9 rezultatyvius perdavimus ir surinko 32 naudingumo balus. Naudingiausias Eurolygos „Top 16“ etapo šešto ir keturiolikto turų krepšininkas. Vasario 14 d. rungtynėse su Belgrado „Partizan“ pelnė 23 taškus, atliko 6 rezultatyvius perdavimus, atkovojo 5 kamuolius, išprovokaro 8 pražangas ir surinko 33 naudingumo balus. Balandžio 11 d. rungtynėse Kaune su Madrido „Real“ komanda įmetė 36 taškus, pataikydamas 7 tritaškius iš 11, išprovokavo septynias varžovų pražangas ir surinko 40 naudingumo balų. Krepšininkas buvo pirmas pagal įmestus tritaškius (74) 2013–2014 m. Eurolygos sezone, tuo metu tai buvo Eurolygos rekordas. Per 24 sužaistas rungtynes, Dentmonas vidutiniškai pelnydavo po 16,8 taško, tritaškius mesdamas 44,3% taiklumu, ir atlikdavo po 4,1 rezultatyvaus perdavimo. Dentmonas buvo neabejotinas komandos lyderis, padėjęs „Žalgiriui“ ketvirtą kartą iš eilės laimėti LKL čempionų žiedus.
2014 m. liepos mėnesio pabaigoje krepšininkas sudarė vienerių metų sutartį su Čingdao „Double Star“ ekipa, rungtyniaujančia Kinijos krepšinio asociacijoje.
2016 m. rugpjūčio 19 d. pasirašė vieno sezono trukmės kontraktą su Stambulo „Galatasaray" krepšinio klubu. 2016 m. lapkričio 16 dieną, po Eurolygos rungtynių su Kauno „Žalgiriu“, J.Dentmonas ir jo komandos draugas Rasas Smitas pažeidė komandos vidaus taisykles ir į viešbutį Kaune grįžo tik paryčiais, dėl ko kitą dieną buvo suspenduoti. Po mėnesio J.Dentmonas buvo atleistas šalių susitarimu.
2018–2019 metų sezoną pradėjo be klubo. 2019 m. sausio 2 d. pasirašė kontraktą su NBA G-lygoje rungtyniaujančia „Texas Legends" komanda, kurioje praleido ir 2017–2018 metų sezoną. 2019 m. sausio 23 d. pasiekė susitarimą su Pietų Korėjos klubu „KT Sonic Boom“ iš Busano miesto. 2019 m. balandžio 12 d.pasirašė sutartį su Libano krepšinio klubu „Beirut“.
2019 m. spalio 31 d. pasirašė sutartį su Po Ortezo „Élan Béarnais“ klubu iš Prancūzijos.
2020 m. liepos 22 d. paskelbta jog pasirašė dviejų mėnesių sutartį su Orhuso „Bakken Bears“ klubu iš Danijos. 2021 m. sausio 30 d. persikėlė į Dalaso „Metroplex Lightning“, iš „Pro Basketball association“ lygos. 2021 m. kovo 5 d. prisijungė prie Irano aukščiausioje lygoje dalyvaujančios Isfahano „Zob Ahan“.
Žiogaičiai (Kėdainiai)
Žiogaičiai – kaimas Kėdainių rajono savivaldybėje, greta Mėklos ir Vadavės upių bei kelio Via Baltica. Atsišakoja kelias į Labūnavą.
Istorija
1940–1941 ir 1944–1950 m. kaimas buvo Žiogaičių apylinkės centras.
Pingjao
Pingjao  – apskrities lygio miestas vidurio Šansi provincijoje, Kinijoje. Miestas nutolęs maždaug 715 km atstumu į pietvakarius nuo Pekino ir 80 km nuo provincijos sostinės Tajuano. Valdant Čingų dinastijai Pingjao buvo Kinijos finansų centras. Senovinis Pingjao miestas, kurio istorija datuojama VII a. pr. m. e. ir kuris žymus gerai išsilaikiusia istorine architektūra, yra UNESCO pasaulio paveldo objektas ir didelis turistų traukos centras. Pingjao dar tebegyvena apie 50 tūkst. gyventojų.
Pingjao įsikūręs ant rytinio Fen upės kranto. Netoliese yra kitas istorinis Kinijos miestelis Či. Pingjao ekonomiką daugiausia sudaro žemės ūkis, kraštas garsėja jautiena. Krašte taip pat gaminami grūdai, medvilnė, lakuoti dirbiniai.
Istorija
Pavasario ir rudens laikotarpiu vietovė priklausė Dzin karalystei. Kariaujančių valstybių laikotarpiu vietovė įėjo į Džao karalystės sudėtį. Valdant Čingų dinastijai kraštas vadintas Pingtao pavadinimu. Han dinastijos laikais vadintas Džongdu pavadinimu.
1986 m. Kinijos Liaudies Respublika paskelbė Pingjao vienu iš Kinijos istorinių ir kultūrinių miestų. 1997 m. miestas buvo įtrauktas į UNESCO pasaulio paveldo sąrašą kartu su Dženguo ir Šuanglin šventyklomis.
Sasario provincija
Sasario provincija – Italijos provincija Sardinijoje. Provincijos sostinė – Sasaris.
Provincijoje yra 66 savivaldybės. Didžiausios iš jų yra Sasaris (120 729 gyv. 2001 m.), Algeras (38 404), Porto Tores (21 064), Sorsas (12 842), Ozieris (11 334), Itiris (9 000) ir Senoris (7 300).
Semitų-chamitų kalbos
Semitų-chamitų kalbos, arba afroazinės kalbos – kalbų šeima, paplitusi šiaurės ir rytų Afrikoje bei Artimuosiuose Rytuose. Į šią šeimą įeina maždaug 240 kalbų, kuriomis kalba apie 285 mln. žmonių.
Semitų-chamitų kalbos skirtomos į tokias grupes:
Senais laiptais
Senais laiptais – 1975 m. sukurta drama.
Palėkių ežeras
Palėkių ežeras – ežeras pietvakarių Lietuvoje, Jurbarko rajone, apie 2 km į pietryčius nuo Smalininkų, Palėkių kaime. Ežero ilgis iš šiaurės vakarų į pietryčius – 1,75 km, plotis – iki 0,13 km. Altitudė 10 m. Kranto linija labai vingiuota. Šiaurinis krantas aukštas. Pakrantėse plyti pievos, apaugusios krūmynais. Ežeras sudarytas iš 3 dalių, sujungtų viena su kita kelių metrų pločio sąsiauriais: vakarinė ir rytinė dalys platesnės ir gilesnės, vidurinė dalis siaura ir labai užžėlusi vandens augalija. Rytuose jungiasi upeliu su Ilginio ežeru (Nemuno baseinas). Į šiaurę stūkso Palėkių miškas.
Imphalis
Imphalis  – miestas rytų Indijoje, Asamo–Birmos kalnų slėnyje, prie Manipuro upės; Manipuro valstijos sostinė ir didžiausias miestas. Yra oro uostas. Verčiamasi prekyba, amatais (žalvario, bronzos, medžio dirbiniai, audimas). Mieste yra XVI a. Kanglos rūmai, kuriuose rezidavo Manipuro karaliai, taip pat Khvairambando turgus, kuriame prekiauti gali tik moterys, polo aikštė, Šri Govindos šventykla, karių kapai. Veikia Manipuro (įkurtas 1980 m.), žemės ūkio uiversitetai, Manipuro valstijos muziejus (įkurtas 1969 m.).
Imphalyje plačiausiai vartojama kinų–tibetiečių kilmės manipuri kalba.
Istorija
Miestas nuo seno buvo valdomas meitėjų klanų, jis buvo Manipuro kunigaikštystės sostine. 1891 m. Imphalį užėmė britai.
Gailiūtė Nijolė Tallat-Kelpšaitė
Gailiūtė Nijolė Kauneckaitė-Tallat-Kelpšaitė (g. 1939 m. gegužės 10 d.) – Lietuvos estrados dainininkė, Kauno miesto politinė bei visuomenės veikėja.
Biografija
1966 m. LSSR filharmonijos ansamblio „Vilniaus aidai“, 1968–1969 m. Maskvos Leonido Utiosovo ansamblio, 1969–1974 m. LSSR filharmonijos Juozo Tiškaus ansamblio „Estradinės melodijos“, ansamblio „Nerija“, nuo 1989 m. koncertinės firmos „Litart“ solistė. 1991 m. LRT vedė TV laidą „Susipažinkime dar kartą“. 1996–1997 m. radijo stotyje „Pūkas“ vedė laidą „Svečiuose pas Nijolę“ (nuo 1999 m. – Init televizijoje). Klaipėdos universiteto Menų fakulteto ir Vilniaus J. Tallat-Kelpšos aukštesniosios muzikos mokyklos dėstytoja. Daugelio konkursų ir festivalių laureatė.
1991 m. Lietuvos socialdemokratų partijos (LSDP) narė, Lietuvos socialdemokračių moterų sąjungos klubo narė. 2001 m. LSDP himno autorė. 2002–2003 m. Kauno miesto savivaldybės tarybos narė.